title: Odločba Sodišča Evropske unije z dne 11. oktobra 2016 o dostopu javnosti do dokumentov, ki jih ima Sodišče Evropske unije pri opravljanju upravnih nalog

text:
               30.11.2016

               SL

               Uradni list Evropske unije

               C 445/3

         ODLOČBA SODIŠČA EVROPSKE UNIJE
   z dne 11. oktobra 2016
   o dostopu javnosti do dokumentov, ki jih ima Sodišče Evropske unije pri opravljanju upravnih nalog
   (2016/C 445/03)
   SODIŠČE EVROPSKE UNIJE JE –
   ob upoštevanju člena 15(3) Pogodbe o delovanju Evropske unije,
   ob upoštevanju mnenja upravnega odbora z dne 26. septembra 2016,
   ob upoštevanju, da je treba sprejeti pravila o dostopu javnosti do dokumentov, ki jih ima Sodišče Evropske unije pri opravljanju upravnih nalog –
   SPREJELO TO ODLOČBO:
   Člen 1
   Področje uporabe
   1.   Ta odločba se uporablja za vse dokumente, ki jih ima Sodišče Evropske unije pri opravljanju upravnih nalog, to je za dokumente, ki jih je Sodišče Evropske unije pripravilo ali prejelo in jih ima v posesti.
   2.   Ta odločba ne posega v pravico javnosti do dostopa do dokumentov Sodišča Evropske unije, ki izhajajo iz instrumentov mednarodnega prava ali aktov, s katerimi se ti instrumenti izvajajo.
   Člen 2
   Upravičenci do dostopa
   1.   Vsi državljani Evropske unije in vse fizične ali pravne osebe s prebivališčem ali statutarnim sedežem v eni od držav članic imajo pod pogoji, določenimi s to odločbo, pravico do dostopa do dokumentov Sodišča Evropske unije iz člena 1(1).
   2.   Sodišče Evropske unije lahko pod enakimi pogoji dostop do teh dokumentov odobri vsem fizičnim ali pravnim osebam, ki nimajo prebivališča ali statutarnega sedeža v eni od držav članic.
   Člen 3
   Izjeme
   1.   Sodišče Evropske unije zavrne dostop do dokumenta, kadar bi njegovo razkritje oslabilo varstvo:

               (a)

               javnega interesa, kar zadeva:

                           —

                           javno varnost,

                           —

                           obrambne in vojaške zadeve,

                           —

                           mednarodne odnose,

                           —

                           finančno, denarno ali gospodarsko politiko Unije ali države članice;

               (b)

               zasebnosti in integritete posameznika, zlasti v skladu z zakonodajo Unije s področja varstva osebnih podatkov.

         2.   Sodišče Evropske unije zavrne dostop do dokumenta, kadar bi njegovo razkritje oslabilo varstvo:

               —

               poslovnih interesov fizičnih in pravnih oseb, vključno z intelektualno lastnino,

               —

               sodnih postopkov in pravnih nasvetov,

               —

               namena inšpekcij, preiskav in revizij.

         3.   Dostop do dokumenta, ki ga je Sodišče Evropske unije pripravilo za notranjo rabo ali prejelo in se nanaša na zadevo, o kateri še ni odločilo, se zavrne, kadar bi njegovo razkritje resno škodovalo postopku odločanja Sodišča Evropske unije.
   Dostop do dokumenta, ki vsebuje mnenja za notranjo rabo pri razpravah in predhodnih posvetovanjih na Sodišču Evropske unije ali drugod, če je to na njih sodelovalo, se zavrne tudi po sprejetju odločitve, kadar bi razkritje dokumenta resno škodovalo postopku odločanja Sodišča Evropske unije.
   4.   Izjemi iz odstavkov 2 in 3 se ne uporabljata, če prevlada javni interes za razkritje zadevnega dokumenta.
   5.   Če velja katera od izjem iz odstavkov 1, 2 in 3 le za dele zaprošenega dokumenta, se drugi deli dokumenta razkrijejo.
   6.   Izjeme iz odstavkov 1, 2 in 3 veljajo le za obdobje, v katerem je varstvo utemeljeno z vsebino dokumenta. Izjeme lahko veljajo največ 30 let. Pri dokumentih, za katere veljajo izjeme glede zasebnosti ali poslovnih interesov, lahko te, če je treba, veljajo tudi po tem obdobju.
   7.   Ta člen ne posega v določbe člena 9.
   Člen 4
   Predložitev začetne prošnje
   1.   Prošnja za dostop do dokumenta Sodišča Evropske unije mora biti sestavljena v enem od uradnih jezikov Unije na obrazcu, ki je na voljo na spletnem mestu Sodišča Evropske unije. Po možnosti mora biti poslana po elektronski poti v skladu z navodili z zgoraj navedenega spletnega mesta, izjemoma pa po pošti ali telefaksu.
   2.   Prošnja mora biti oblikovana dovolj natančno in mora vsebovati zlasti podatke, ki omogočajo ugotovitev zaprošenega dokumenta ali zaprošenih dokumentov, ter ime in naslov prosilca.
   3.   Če prošnja ni dovolj natančna, Sodišče Evropske unije prosilca pozove, naj prošnjo razjasni, in mu pri tem pomaga.
   4.   Če se prošnja nanaša na zelo dolg dokument ali na veliko dokumentov, se lahko Sodišče Evropske unije s prosilcem neuradno posvetuje o primerni rešitvi.
   5.   Prosilec ni dolžan, da prošnjo obrazloži.
   Člen 5
   Obravnavanje začetne prošnje
   1.   Prosilcu se takoj po vpisu obrazca s prošnjo v register pisno (po elektronski pošti, pošti ali telefaksu) pošlje potrdilo o prejemu.
   2.   Sodišče Evropske unije najpozneje v enem mesecu od tega vpisa v register odobri dostop do zaprošenega dokumenta, tako da ga posreduje prosilcu.
   3.   Če Sodišče Evropske unije ne more zagotoviti dostopa do zaprošenega dokumenta, prosilca v roku iz odstavka 2 pisno seznani z razlogi za popolno ali delno zavrnitev in z njegovo pravico do vložitve potrdilne prošnje v enem mesecu od prejema odgovora.
   4.   V izjemnih primerih, kadar se prošnja na primer nanaša na zelo dolg dokument ali na veliko dokumentov, se lahko rok iz odstavka 2 podaljša za en mesec, če je prosilec o tem prej obveščen in so mu navedeni podrobni razlogi za to.
   5.   V primeru iz člena 4(3) začne rok za odgovor teči, šele ko Sodišče Evropske unije od prosilca dobi dodatne informacije, s katerimi je prošnja natančneje pojasnjena.
   6.   Pri računanju rokov se po analogiji uporablja Uredba (EGS, Euratom) št. 1182/71 Sveta o določitvi pravil glede rokov, datumov in iztekov rokov (UL, posebna izdaja v slovenščini, poglavje 1, zvezek 1, str. 51).
   Člen 6
   Predložitev potrdilne prošnje
   1.   Prosilec lahko ob popolni ali delni zavrnitvi začetne prošnje vloži potrdilno prošnjo.
   2.   Če Sodišče Evropske unije na začetno prošnjo ne odgovori v predpisanem roku, ima prosilec pravico do vložitve potrdilne prošnje.
   3.   Potrdilno prošnjo je treba nasloviti na Sodišče Evropske unije v enem mesecu od prejema popolne ali delne zavrnitve dostopa do zaprošenega dokumenta, če pa prosilec v tem roku ne prejme nobenega odgovora na začetno prošnjo, od izteka roka za odgovor.
   4.   Potrdilna prošnja mora biti oblikovana v skladu s formalnimi zahtevami iz člena 4.
   Člen 7
   Obravnavanje potrdilne prošnje
   1.   Potrdilna prošnja se obravnava, tako kot določa člen 5, razen seznanitve s pravico do vložitve potrdilne prošnje.
   2.   Če Sodišče Evropske unije potrdilno prošnjo v celoti ali delno zavrne, prosilca seznani s postopkoma, ki sta mu na voljo za izpodbijanje te zavrnitve, namreč sodni postopek ali pritožba evropskemu varuhu človekovih pravic, pod pogoji, določenimi v členih 263 oziroma 228 Pogodbe o delovanju Evropske unije.
   3.   Če Sodišče Evropske unije ne odgovori v predpisanem roku, se šteje, da je odgovor zavrnilen, in prosilec ima pravico, da sproži postopka iz odstavka 2.
   Člen 8
   Pooblaščene osebe
   1.   Oseba, pooblaščena za odločitev o odgovoru na začetno prošnjo za dostop do dokumenta, je direktor za komuniciranje.
   2.   Kadar ima zaprošeni dokument sodno tajništvo Sodišča ali sodno tajništvo Splošnega sodišča, je pooblaščena oseba namestnik sodnega tajnika Sodišča oziroma namestnik sodnega tajnika Splošnega sodišča.
   Namestnika sodnih tajnikov Sodišča in Splošnega sodišča lahko pooblastila pooblaščene osebe za začetno prošnjo preneseta na administratorja v svojem sodnem tajništvu.
   3.   Oseba, pooblaščena za odločitev o odgovoru na potrdilno prošnjo, je sodni tajnik Sodišča, če pa se potrdilna prošnja nanaša na dokument, ki ga ima sodno tajništvo Splošnega sodišča, pa sodni tajnik Splošnega sodišča.
   4.   Če se država članica, ki je prejela prošnjo za dostop do dokumenta, ki ga sicer ima, vendar ga je pripravilo Sodišče Evropske unije v okviru opravljanja upravnih nalog, zaradi posvetovanja obrne na Sodišče Evropske unije, na prošnjo za posvetovanje odgovori oseba, ki bi bila na podlagi odstavka 3 pooblaščena za odgovor na potrdilno prošnjo za dostop, ki bi se nanašala na isti dokument in bi bila predložena neposredno Sodišču Evropske unije.
   5.   Z odstopanjem od odstavka 1 lahko sodni tajnik Sodišča določi osebo, pooblaščeno za odločitev o odgovoru na začetno prošnjo za dostop do dokumenta.
   Člen 9
   Dokumenti tretjih oseb
   1.   Sodišče Evropske unije odobri dostop do dokumenta tretje osebe, ki ga ima v posesti, šele po tem, ko pridobi soglasje zadevne tretje osebe.
   2.   V tem členu „tretja oseba“ pomeni vsako fizično ali pravno osebo ali subjekt zunaj Sodišča Evropske unije, vključno z državami članicami, drugimi institucijami, organi, uradi in agencijami Evropske unije ter tretjimi državami.
   3.   Če Sodišče Evropske unije prejme prošnjo za dostop do dokumenta tretje osebe, se pooblaščena oseba posvetuje z zadevno tretjo osebo, zato da presodi, ali ta nasprotuje razkritju tega dokumenta, razen če po uradni dolžnosti odloči, da bo razkritje zavrnila na podlagi ene od izjem iz člena 3.
   Člen 10
   Način dostopa
   1.   Dokumenti se posredujejo v obstoječi različici in obliki. Sodišče Evropske unije na podlagi te odločbe ni dolžno, da na prošnjo prosilca izdela nov dokument ali zbira informacije.
   Posredovani prepis je lahko v papirni ali elektronski obliki. V zvezi s tem se v celoti upoštevajo želje prosilca.
   Pri zelo obsežnih dokumentih ali dokumentih, s katerimi je težko ravnati, je lahko prosilec pozvan, naj jih pregleda na kraju samem.
   2.   Če je Sodišče Evropske unije ali druga institucija dokument že razkrila in je zlahka dostopen, lahko Sodišče Evropske unije prosilca zgolj obvesti, kako pride do njega.
   Člen 11
   Stroški dostopa
   1.   Za izdelavo in pošiljanje prepisov zaprošenih dokumentov se lahko od prosilca zahteva plačilo takse.
   2.   Pregledovanje na kraju samem in prepisi z manj kot 20 strani formata A4 so praviloma brezplačni.
   3.   Taksa za izdelavo in pošiljanje prepisov se izračuna na podlagi tarife, določene z odločbo sodnega tajnika Sodišča. Taksa ne sme presegati dejansko nastalih stroškov.
   4.   Za objavljene dokumente še naprej velja njihov cenovni sistem.
   Člen 12
   Reproduciranje dokumentov
   1.   Ta odločba ne posega v veljavne predpise s področja avtorskega prava, ki lahko omejujejo pravico tretje osebe do reproduciranja ali uporabe razkritih dokumentov.
   2.   Avtorskopravno zaščitenih dokumentov, ki jih ima v posesti Sodišče Evropske unije in se razkrijejo na podlagi te odločbe, ni mogoče reproducirati ali uporabiti v komercialne namene brez predhodnega pisnega dovoljenja Sodišča Evropske unije.
   Člen 13
   Izvedbeni ukrepi
   Sodni tajnik Sodišča sprejme ukrepe, potrebne za izvajanje te odločbe. Ti ukrepi se objavijo na spletnem mestu Sodišča Evropske unije.
   Člen 14
   Začetek veljavnosti
   Ta odločba začne veljati dan po objavi v Uradnem listu Evropske unije.
   Nadomešča in razveljavlja odločbo Sodišča Evropske unije z dne 11. decembra 2012 o dostopu javnosti do dokumentov, ki jih ima Sodišče Evropske unije pri opravljanju upravnih nalog (UL C 38, 9.2.2013, str. 2).

      V Luxembourgu, 11. oktobra 2016

            Sodni tajnik

         Alfredo CALOT ESCOBAR

            Predsednik

         Koen LENAERTS


title: Sklep Sveta (EU) 2017/876 z dne 18. maja 2017 o pristopu Evropske unije k Mednarodnemu svetovalnemu odboru za bombaž (ICAC)

text:
               23.5.2017

               SL

               Uradni list Evropske unije

               L 134/23

         SKLEP SVETA (EU) 2017/876
   z dne 18. maja 2017
   o pristopu Evropske unije k Mednarodnemu svetovalnemu odboru za bombaž (ICAC)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(3) in (4) v povezavi s členom 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Unija članica številnih mednarodnih organov za osnovne proizvode, vendar pa ni članica Mednarodnega svetovalnega odbora za bombaž (ICAC).

               (2)

               Svet je 27. aprila 2004, 27. maja 2008 in 10. maja 2010 v svojih sklepih o akcijskem načrtu EU o kmetijskih blagovnih verigah, odvisnosti in revščini, o partnerstvu med EU in Afriko za podporo razvoja sektorja bombaža ter o okrepitvi ukrepov Unije na področju primarnih proizvodov pozval Komisijo, naj preuči možnost članstva Unije v ICAC.

               (3)

               Svet je 16. septembra 2013 pooblastil Komisijo za pogajanja v imenu Unije o pristopu Unije k ICAC v skladu z oddelkoma 1 in 2 člena II pravil in predpisov ICAC, pri čemer je navedel, da je članstvo v ICAC v interesu Unije zaradi pomena bombaža za kmetijsko in industrijsko gospodarstvo ter trgovinske dejavnosti Unije. Unija je proizvajalka bombaža in se je z letom 2009 iz neto uvoznice bombaža razvila v neto izvoznico bombaža. Poleg tega je tekstilna in oblačilna industrija Unije pomembna uporabnica bombažnih tkanin. Bombaž je prav tako pomembno področje za evropsko razvojno sodelovanje, pri čemer Unija ostaja ena od glavnih donatork za afriški sektor bombaža.

               (4)

               Unija bo plačala prispevek v skladu z oddelkom 2a.(2)(c) člena II Pravil in predpisov ICAC. Unija ne more biti odgovorna za kakršne koli tekoče ali prihodnje finančne dolgove katere koli članice ICAC.

               (5)

               Protokol št. 4 o bombažu (2), priložen k Aktu o pristopu iz leta 1979, bi bilo treba po pristopu Unije k ICAC še naprej upoštevati.

               (6)

               Unija bi morala zato pristopiti k ICAC

         SPREJEL NASLEDNJI SKLEP:
   Člen 1
   Pristop Evropske unije k Mednarodnemu svetovalnemu odboru za bombaž se odobri v imenu Unije.
   Pravila in predpisi ICAC so priloženi k temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije predloži sporočilo iz oddelka 2a. člena II Pravil in predpisov ICAC.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 18. maja 2017

            Za Svet

            Predsednik

         C. ABELA

      (1)  Odobritev z dne 16. maja 2017 (še ni objavljena v Uradnem listu).

      (2)  UL L 291, 19.11.1979, str. 174.

         Kazalo

                  ČLEN I –

               OBSEG PRISTOJNOSTI
               26

                  ČLEN II –

               ČLANSTVO
               26

                  ČLEN III –

               SVETOVALNI ODBOR
               28

                  ČLEN IV –

               STALNI ODBOR
               28

                  ČLEN V –

               URADNIKI STALNEGA ODBORA
               30

                  ČLEN VI –

               PODODBORI STALNEGA ODBORA
               31

                  ČLEN VII –

               SEKRETARIAT
               32

                  ČLEN VIII –

               POSLOVNI POSTOPKI
               33

                  ČLEN IX –

               ZAGOTAVLJANJE INFORMACIJ
               34

                  ČLEN X –

               JEZIKI
               35

                  ČLEN XI –

               GLASOVANJE
               36

                  ČLEN XII –

               SODELOVANJE Z DRUGIMI ORGANIZACIJAMI
               36

                  ČLEN XIII –

               SPREMEMBE
               36

                  ČLEN XIV –

               NADOMESTITEV
               36

                  Urad Sekretariata

                  1629 K Street NW Suite 702

                  Washington DC 20006 USA

                  Telefon: (202) 463-6660

                  Faks: (202) 463-6950

                  E-pošta: secretariat@icac.org

      PRAVILA IN PREDPISI
      MEDNARODNEGA SVETOVALNEGA ODBORA ZA BOMBAŽ
      kakor so bili sprejeti na 31. plenarnem zasedanju 16. junija 1972
      (s spremembami do 74. plenarnega zasedanja 11. decembra 2015)

         ČLEN I – OBSEG PRISTOJNOSTI

      Funkcije Mednarodnega svetovalnega odbora za bombaž (v nadaljnjem besedilu: ICAC) so:

                  a.

                  opazovati in natančno spremljati razvoj dogodkov, ki vplivajo na svetovne razmere v zvezi z bombažem;

                  b.

                  zbirati, širiti in hraniti celovite, verodostojne in posodobljene statistične podatke in informacije, ki se nanašajo na svetovno proizvodnjo, trgovino, potrošnjo in cene bombaža ter drugih tekstilnih vlaken ali tekstila, če vplivajo na bombažno industrijo in ne povzročajo podvajanja nalog, ki so jih članice dodelile mednarodnim organom;

                  c.

                  predlagati članicam ICAC, kadar je to priporočljivo, kakršne koli ukrepe, ki se ICAC zdijo primerni in izvedljivi za spodbujanje mednarodnega sodelovanja, usmerjenega v razvijanje in ohranjanje trdne svetovne bombažne industrije;

                  d.

                  predstavljati forum za mednarodne razprave o zadevah, ki se nanašajo na cene bombaža, vendar ne sme vplivati na razprave, ki trenutno potekajo drugje, na primer v okviru UNCTAD. Takšne razprave morajo redno potekati v Stalnem odboru in na letnih plenarnih zasedanjih.

         ČLEN II – ČLANSTVO

         Oddelek 1 – Upravičenost do članstva

                  a.

                  Članstvo v ICAC je odprto za vse članice Združenih narodov ali Organizacije Združenih narodov za prehrano in kmetijstvo, ki se zanimajo za bombaž.

                  b.

                  Vse druge vlade, ki se zanimajo za bombaž, lahko zaprosijo za članstvo.

         Oddelek 2 – Pristop k članstvu: Zaveze članic pristopnic

      Za pristop k ICAC veljajo naslednji postopki:

                  a.

                  Kandidatka predloži sporočilo izvršnemu direktorju, v katerem izjavlja, da:

                              (1)

                              se zanima za bombaž;

                              (2)

                              je pripravljena izpolniti obveznosti članstva, kar zadeva:

                                          (a)

                                          sprejetje takrat veljavnih Pravil in predpisov ICAC,

                                          (b)

                                          predložitev informacij o razmerah v zvezi z bombažem in povezanih zadevah v skladu s predpisanimi zahtevami ICAC in morebitnimi delovnimi programi, ki se lahko občasno sprejmejo, ter

                                          (c)

                                          plačilo prispevkov.

                  b.

                  Stalni odbor ali Svetovalni odbor, kakor je primerno, nato preuči sporočilo kandidatke.

                  c.

                  Običajno se pristop kandidatke, ki izpolnjuje pogoje članstva v skladu z določbami iz oddelka 1 a. tega člena, potrdi na naslednjem zasedanju Stalnega odbora. Če pa je vprašanje pristopa izpostavljeno na plenarnem zasedanju, Svetovalni odbor pristop potrdi.

                  d.

                  Prošnjo za članstvo v skladu z določbami oddelka 1b. tega člena obravnava Svetovalni odbor.

                  e.

                  Kadar Stalni odbor ali Svetovalni odbor potrdi ali odobri sprejetje kandidatke k članstvu v ICAC, hkrati potrdi znesek finančnega prispevka, ki se oceni za to članico v letu njenega pristopa v skladu z določbami iz oddelka 4 c. tega člena.

                  f.

                  Izvršni direktor pisno obvesti zadevno kandidatko o sprejetem ukrepu.

         Oddelek 3 – Izstop iz članstva

      Za izstop katere koli članice iz ICAC velja naslednji postopek:

                  a.

                  Vsaka članica, ki želi izstopiti, v ta namen predloži sporočilo izvršnemu direktorju, v katerem navede datum, kdaj želi, da članstvo preneha veljati, kar pa mora biti vsaj 30 dni po prejemu obvestila s strani izvršnega direktorja.

                  b.

                  Izvršni direktor obvesti Svetovalni odbor ali Stalni odbor, kakor je primerno, o morebitnem izstopu in po potrditvi izstopa obvesti zadevno članico o njenem finančnem statusu v ICAC.

         Oddelek 4 – Finančne obveznosti članic

                  a.

                  Vsaka članica plača finančni prispevek, ki je zaokrožen na najbližjih 100 USD ter je sestavljen iz:

                              (1)

                              osnovnega prispevka: 40 odstotkov skupnih prispevkov si članice enakopravno delijo; in

                              (2)

                              sorazmernega prispevka: celotni znesek sorazmernih prispevkov je enak proračunskim zahtevam brez vsote enakovrednih prispevkov. Sorazmerni prispevek se oceni na podlagi povprečne trgovine s surovim bombažem (izvoz in uvoz) v zadnjih štirih sezonah bombaža (avgust–julij) pred poslovnim letom ICAC, za katero veljajo prispevki.

                  b.

                  Prispevki zapadejo 1. julija vsako leto in se plačajo v naslednjih treh mesecih poslovnega leta ICAC. Vsako plačilo, prejeto od članice, se uporablja za najdaljši neporavnan dolg, ki ga navedena članica dolguje ICAC.

                  c.

                  Prvotni prispevek članice ICAC se izračuna v skladu z določbami iz oddelka 4 a. tega člena. Ta prvotni prispevek se razčleni glede na število preostalih polnih četrtletij v poslovnem letu ICAC. Sorazmerni prispevek se določi na podlagi poročila o povprečni trgovini, ki je bilo uporabljeno pri določitvi zadnjih sorazmernih prispevkov za obstoječe članice.

                  d.

                  Prvotni prispevek članice zapade na datum začetka veljavnosti njenega pristopa in se plača v naslednjih treh mesecih.

                  e.

                  Ob izstopu članice ali začasni razveljavitvi članstva ne velja nobena oprostitev ali vračilo katerega koli dela njenega prispevka za poslovno leto ICAC, v katerem pride do izstopa. Morebitni neplačani prispevki za navedeno leto postanejo plačljivi na datum, ko izvršni direktor prejme sporočilo iz oddelka 3 a. tega člena.

                  f.

                  Če prispevek članice zamuja dvanajst mesecev, razen minimalnega zneska, ki ne sme presegati 15 % njenega trenutnega letnega prispevka, izvršni direktor obvesti zadevno članico, da se v primeru neizvedbe plačila v šestih mesecih po datumu sporočila zagotovitev dokumentov in drugih storitev prekine. Če se plačilo tudi v naslednjih šestih mesecih ne izvede, se članstvo navedene članice začasno razveljavi.

                  g.

                  Članica, ki izstopi v skladu z določbami oddelka 3 tega člena ali katere članstvo je bilo začasno razveljavljeno v skladu z oddelkom 4 f., ni ponovno sprejeta v članstvo, dokler ne plača vsaj petine vseh dolgov, ki jih dolguje ICAC. Članstvo se nadaljuje le, če se ne naberejo nobena dodatna zamujena plačila, medtem ko članica izplačuje svoj dolg Odboru v celoti, in samo če članica še naprej plačuje svoj dolg Odboru v obrokih, ki niso manjši od ene četrtine preostalega zneska na leto.

         ČLEN III – SVETOVALNI ODBOR

         Oddelek 1 – Opredelitev pojma

      V teh pravilih in predpisih izraz „Svetovalni odbor“ pomeni zasedanje ICAC na plenarni seji.

         Oddelek 2 – Pogostost in kraj zasedanj

      Zasedanja Svetovalnega odbora potekajo na povabilo članic. Običajno redna zasedanja potekajo vsaj enkrat na koledarsko leto. Dodatna zasedanja lahko skliče Stalni odbor. Povabil za organizacijo plenarnih zasedanj ni mogoče sprejeti od članic, ki s plačilom prispevkov ICAC zamujajo več kot eno leto.
      Zasedanja Svetovalnega odbora potekajo čim bolj izmenično med članicami izvoznicami in uvoznicami bombaža. Ker je sedež organizacije v Združenih državah Amerike, morajo zasedanja tam potekati pogosteje kot v drugih članicah in na splošno vsaj vsakih pet let.

         Oddelek 3 – Udeležba na zasedanjih

      Povabilo članice, ki želi organizirati zasedanje Svetovalnega odbora, se ICAC pošlje ob upoštevanju, da se lahko delegacije iz vseh članic udeležijo zasedanja in pri njem sodelujejo, če to želijo. Povabila članicam lahko pošlje tudi Odbor sam.

         Oddelek 4 – Postopek na zasedanjih

                  a.

                  Na vsakem zasedanju Svetovalnega odbora članica gostiteljica določi predsednika konference. Predsednik Stalnega odbora služi kot prvi podpredsednik. Članica gostiteljica lahko imenuje enega ali več drugih podpredsednikov. Predsednik konference običajno predseduje na zasedanjih Usmerjevalnega odbora in plenarnih sejah. Drugi odbori imenujejo lastnega predsednika in podpredsednike.

                  b.

                  Izvršni direktor ICAC je generalni sekretar in lahko imenuje enega ali več pomočnikov generalnega sekretarja. Če izvršni direktor ni na voljo, generalnega sekretarja imenuje članica gostiteljica.

                  c.

                  Vsaka članica čim prej obvesti izvršnega direktorja o svojih zastopnikih, namestnikih in svetovalcih ter o drugih informacijah, ki so lahko potrebne za registracijo, vključno z imenovanjem vodje delegacije.

                  d.

                  Med razpravami o kateri koli zadevi lahko vsaka članica zastavi vprašanje o pravilnosti postopka in predlaga zaključek ali preložitev razprave. Predsedujoči uradnik v vsakem primeru takoj sporoči svojo odločitev, ki obvelja, razen če jo udeleženci zasedanja ne preglasujejo.

         Oddelek 5 – Obseg pristojnosti

                  a.

                  Imenovanje izvršnega direktorja ter določitev njegove osnovne pogodbe in prejemkov.

                  b.

                  Preučitev in ukrepanje v zvezi s katero koli drugo zadevo, ki je v pristojnosti ICAC.

         ČLEN IV – STALNI ODBOR

         Oddelek 1 – Razmerja s Svetovalnim odborom

                  a.

                  Med plenarnimi zasedanji Svetovalni odbor v Washingtonu D.C. zastopa Stalni odbor, ki mu je podrejen.

                  b.

                  Svetovalni odbor lahko Stalnemu odboru podeli pooblastilo v zvezi s posebnimi zadevami. Svetovalni odbor lahko spremeni ali umakne vsako tako pooblastilo.

                  c.

                  Svetovalni odbor lahko pregleda vse ukrepe, ki jih sprejme Stalni odbor.

                  d.

                  Predsednik Stalnega odbora na vsakem zasedanju Svetovalnega odbora poroča o dejavnostih Stalnega odbora od zadnjega zasedanja.

         Oddelek 2 – Članstvo

      V Stalnem odboru lahko sodelujejo vse članice ICAC.

         Oddelek 3 – Pristojnosti, dolžnosti in odgovornosti

      a.   Temeljne zadeve

                  (1)

                  Omogočanje izmenjave stališč o trenutnem in potencialnem razvoju dogodkov v zvezi z bombažem na mednarodni ravni.

                  (2)

                  Praktično izvajanje vseh smernic, sklepov in priporočil Svetovalnega odbora v praksi.

                  (3)

                  Priprava delovnih programov.

                  (4)

                  Zagotovitev izvajanja programov, če to dopuščajo finančna sredstva ICAC. Ta odgovornost vključuje, vendar ni omejena na:

                              (a)

                              določitev števila in vrste poročil in publikacij za izdajo ter načinov njihovega razpošiljanja;

                              (b)

                              dodelitev nalog sekretariatu ali ustreznemu pododboru v zvezi s tistimi točkami iz odobrenega delovnega programa, ki jih ne želi obdržati zase;

                              (c)

                              izboljšanje statističnih podatkov;

                              (d)

                              odnose z javnostmi.

                  (5)

                  Priprava dnevnega reda in časovnega razporeda za Svetovalni odbor ter predložitev priporočil v obravnavo navedenemu odboru. Dnevni red mora vključevati datum in kraj naslednjega zasedanja Svetovalnega odbora.

                  (6)

                  Vzpostavitev praktičnega sodelovanja z Združenimi narodi, Organizacijo Združenih narodov za prehrano in kmetijstvo, Mednarodnim inštitutom za bombaž ter drugimi mednarodnimi organizacijami, ki se ukvarjajo z zadevami, ki so v interesu ICAC.

            b.   Finančne zadeve
      Nadzor nad finančnimi sredstvi ICAC. Ta odgovornost vključuje, vendar ni omejena na sprejetje proračuna za odhodke in lestvice prispevkov članic za naslednje poslovno leto ICAC.
      c.   Upravne zadeve

                  (1)

                  Ustanovitev in vodenje sekretariata v Washingtonu D.C., ki ga sestavljata izvršni direktor in njegovo osebje (glej člen VII).

                  (2)

                  Zaposlovanje osebja, kot se zdi potrebno za ta namen, ob upoštevanju želje po tem, da usposobljeno osebje prihaja iz čim več sodelujočih članic.

                  (3)

                  Imenovanje novega izvršnega direktorja in določitev pogojev njegove zaposlitve, če je to potrebno v vmesnem obdobju med zasedanji Svetovalnega odbora.

                  (4)

                  Opredelitev dolžnosti in odgovornosti vseh svojih uradnikov ali sekretariata, kot se zdi potrebno za učinkovito izvajanje poslov.

                  (5)

                  Priporočitev sprememb teh pravil in predpisov.

         Oddelek 4 – Dodelitev dela

      Stalni odbor lahko kateremu koli pododboru dodeli delo v zvezi z zadevami, ki so v pristojnosti navedenega pododbora.

         Oddelek 5 – Postopki Stalnega odbora

      a.   Splošno

                  (1)

                  Zasedanja potekajo na poziv predsednika ali izvršnega direktorja, na zahtevo katere koli članice ali na podlagi sklepa Stalnega odbora.

                  (2)

                  Obvestilo se običajno pošlje vsaj 10 dni pred zasedanjem.

                  (3)

                  Zasedanja potekajo za zaprtimi vrati, razen če Stalni odbor odloči drugače.

            b.   Sklepčnost

                  (1)

                  Za sklepčnost je potrebna prisotnost delegatov iz ene tretjine članic.

                  (2)

                  V primeru nesklepčnosti zasedanje poteka, če je zastopanih vsaj osem članic. Vendar je v zapisniku navedeno, kateri sklepi, če sploh, so bili sprejeti ob nesklepčnosti in katere članice, če sploh, so se vzdržale pri njihovem sprejetju.

                  (3)

                  Morebitni sklepi običajno postanejo zavezujoči. Vendar lahko članice, ki so bile odsotne ali so se vzdržale, izrazijo svoje nasprotovanje v desetih dneh od datuma začasnega zapisnika, pri čemer bo sklep razveljavljen, če bo število tistih, ki nasprotujejo sklepu, večje od tistih, ki so sklep podprli, pri čemer bo to dejstvo navedeno tudi v končnem zapisniku.

            c.   Dnevni red

                  (1)

                  Vsako zasedanje se začne s sprejetjem dnevnega reda.

                  (2)

                  Izvršni direktor pripravi začasni dnevni red, ki se posreduje vsem članicam skupaj z obvestilom o zasedanju. Vsaka članica lahko doda točko na začasni dnevni red, tako da o tem obvesti izvršnega direktorja vsaj en teden pred zasedanjem.

                  (3)

                  Točka se lahko doda na dnevni red tudi med zasedanjem, razen če temu nasprotuje večina prisotnih članic. Vendar je za kakršno koli odločitev v zvezi s to točko za njeno sprejetje na navedenem zasedanju potrebno soglasje.

                  (4)

                  Za sprejetje vsakega predloga, predloženega na zasedanju, je potrebno soglasje.

            d.   Zapisnik

                  (1)

                  Začasni zapisniki zasedanj se pripravijo v obliki povzetkov. Dobesedni zapis se pripravi le na zahtevo izvršnega direktorja, uradnika ali članice.

                  (2)

                  Vsak udeleženec zasedanja ima pravico pregledati gradivo, ki ga zadeva ali mu je pripisano. Morebitne spremembe se sporočijo sekretariatu v 10 dneh od zasedanja.

                  (3)

                  Pozneje se končni zapisnik posreduje vsem članicam.

         ČLEN V – URADNIKI STALNEGA ODBORA

         Oddelek 1

                  a.

                  Uradniki Stalnega odbora so predsednik, prvi podpredsednik in drugi podpredsednik.

                  b.

                  Uradniki Stalnega odbora so izvoljeni na vsakem rednem zasedanju Svetovalnega odbora. Njihov mandat traja do izvolitve njihovih naslednikov.

                  c.

                  Svetovalni odbor pri izvolitvi uradnikov Stalnega odbora upošteva:

                              (i)

                              rotacijo uradnikov iz kar najširšega možnega geografskega območja;

                              (ii)

                              zagotavljanje ustrezne zastopanosti članic uvoznic in izvoznic bombaža;

                              (iii)

                              sposobnost, interes in sodelovanje pri delu Odbora.

                  d.

                  Uradniki za svoje delo od ICAC ne prejemajo nadomestil. Nobenih izdatkov uradnikov ne plačuje ICAC, razen če za posamezne in posebne naloge, ki vključujejo potne stroške, Stalni odbor ne odloči drugače.

         Oddelek 2 – Mandat

      Uradniki Stalnega odbora se izvolijo za eno leto. V izjemnih okoliščinah so lahko ponovno izvoljeni za dodaten mandat. Če je izvedljivo, je prvi podpredsednik imenovan kot naslednik dosedanjega predsednika, drugi podpredsednik pa kot naslednik prvega podpredsednika.

         Oddelek 3 – Postopki v zvezi z volitvami

      Odbor za imenovanje, ki je odprt za vse članice, se sestane najpozneje štiri mesece pred plenarnim zasedanjem. Odbor za imenovanje izvoli svojega predsednika. Odbor za imenovanje poroča Stalnemu odboru, ki nato predloži ustrezna priporočila Svetovalnemu odboru. Delegati v Stalnem odboru, ki zastopajo članice, ki v času zasedanja Odbora za imenovanje s plačilom prispevkov ICAC zamujajo več kot eno leto, ne morejo biti imenovani za uradnike Stalnega odbora.

         Oddelek 4 – Predsednik

                  a.

                  Predsednik je glavni predsedujoči uradnik, po uradni dolžnosti pa član vseh pododborov in delovnih skupin.

                  b.

                  Če predsednik iz kakršnega koli razloga ne more dokončati svojega mandata, prvi podpredsednik postane začasni predsednik do izvolitve novega predsednika.

         Oddelek 5 – Podpredsedniki

                  a.

                  Prvi podpredsednik predseduje zasedanjem Stalnega odbora ob odsotnosti ali na zahtevo predsednika.

                  b.

                  Drugi podpredsednik predseduje zasedanjem Stalnega odbora ob odsotnosti ali na zahtevo predsednika in/ali prvega podpredsednika.

                  c.

                  Če prvi podpredsednik iz kakršnega koli razloga ne more dokončati svojega mandata ali če postane začasni predsednik v skladu z oddelkom 4 b. tega člena in se njegovo delovno mesto sprosti, drugi podpredsednik samodejno postane začasni prvi podpredsednik do izvolitve novega podpredsednika.

         ČLEN VI – PODODBORI STALNEGA ODBORA

         Oddelek 1 – Stalni odbor

      Stalni odbor lahko ustanovi pododbore ali delovne skupine, določi njihove pristojnosti ter jih razpusti ali razreši.

         Oddelek 2 – Pododbori

      Članstvo v katerem koli pododboru ali delovni skupini je odprto vsem članicam Stalnega odbora.

         Oddelek 3 – Pristojnosti, dolžnosti in odgovornosti pododborov

                  a.

                  Vsak pododbor:

                              (1)

                              odgovarja Stalnemu odboru za delo, ki mu ga je dodelil Svetovalni odbor ali Stalni odbor;

                              (2)

                              lahko opozori Stalni odbor na katero koli drugo vprašanje, ki je v njegovi pristojnosti;

                              (3)

                              izvoli lastnega predsednika in podpredsednika. Če predsednik določenega pododbora iz katerega koli razloga ne more nadaljevati svoje funkcije, podpredsednik navedenega pododbora postane predsednik, pododbor pa izvoli novega podpredsednika;

                              (4)

                              lahko določi svoj uradni ali neuradni poslovnik.

         ČLEN VII – SEKRETARIAT

         Oddelek 1

      Sekretariat vodi izvršni direktor, ki je zaposlen za polni delovni čas in ima mandat do konca pogodbe o zaposlitvi.

                  a.

                  Pogoj njegove zaposlitve je, da nima nobenega znatnega finančnega interesa, ki bi oviral upravljanje zadev ICAC, in da ne zahteva ali prejema navodil od nobenega drugega organa zunaj ICAC.

                  b.

                  Izvršni direktor je enako obravnavan kot drugi člani sekretariata pri vseh zadevah, razen pri določitvi in izvajanju prilagoditev na življenjske stroške, ki se uporabljajo za plače in prispevke k pokojninam ter ki jih v primeru izvršnega direktorja določi sistem ZN.

                  c.

                  Izvršni direktor

                              (1)

                              je:

                                          (a)

                                          zakladnik ICAC, vendar nima osebne finančne odgovornosti pri običajnem opravljanju takšnih dolžnosti;

                                          (b)

                                          generalni sekretar Svetovalnega odbora;

                                          (c)

                                          sekretar Stalnega odbora in njegovih podrejenih organov, razen če prenese svoje odgovornosti na člana svojega osebja;

                                          (d)

                                          skrbnik vseh evidenc ICAC;

                                          (e)

                                          vodja osebja sekretariata;

                              (2)

                              prevzame:

                                          (a)

                                          polno odgovornost za delovni program, dodeljen sekretariatu;

                                          (b)

                                          odgovornost za pripravo dnevnega reda, časovnimi razporedi, tehnične dokumentacije, postopkov, obvestil in zapisnikov zasedanj;

                                          (c)

                                          odgovornost za vprašanja v zvezi s protokolom ter za komunikacijo s članicami, drugimi mednarodnimi organi in nacionalnimi organi, ki jih zanima delo ICAC;

                              (3)

                              mora:

                                          (a)

                                          zastopati Stalni odbor pri dogovorih s članicami gostiteljicami v zvezi z zasedanji Svetovalnega odbora;

                                          (b)

                                          nuditi tehnično pomoč odborom na zasedanjih Svetovalnega odbora ob posvetovanju s članicami gostiteljicami;

                                          (c)

                                          pripraviti podroben letni proračun v obravnavno Stalnemu odboru, ki mora vključevati razdelke, kot so plače, pokojninski prispevki, potni stroški in dnevnice, pisarniška oprema, najem in višina najemnin, ter navesti, koliko članov osebja bo namenjenih za upravne, tehnične in druge dejavnosti;

                                          (d)

                                          pripraviti predlagano lestvico prispevkov v obravnavo Stalnemu odboru;

                                          (e)

                                          predložiti podatke o dosedanjih odhodkih iz odobrenega proračuna vsako četrtletje;

                              (4)

                              je pristojen za druge dolžnosti ali odgovornosti, ki mu jih občasno dodeli Svetovalni odbor ali Stalni odbor.

         Oddelek 2

      Odgovornosti sekretariata so:

                  a.

                  zahtevati od članic informacije iz člena IX in posebne informacije, ki jih lahko zahteva Svetovalni odbor ali Stalni odbor;

                  b.

                  razvijati in ohranjati dogovore z vladami nečlanicami, drugimi mednarodnimi organizacijami in zasebnimi organi v zvezi z izmenjavo informacij, ki se nanašajo na delo ICAC;

                  c.

                  pripraviti, objaviti in razposlati četrtletni statistični bilten [pogostost te publikacije je bila z ukrepom na 43. plenarnem zasedanju spremenjena na dvakrat letno], mesečni pregled svetovnih razmer v zvezi z bombažem [pogostost te publikacije je bila z ukrepom na 43. plenarnem zasedanju spremenjena na vsak drugi mesec] ter sporočilo za javnost, ki temelji na njem, v skladu s pravili, ki jih določi Svetovalni odbor ali Stalni odbor;

                  d.

                  pripraviti druga poročila in analize, ki jih lahko zahtevajo Svetovalni odbor, Stalni odbor, pododbori ali delovne skupine, ustanovljene v skladu z oddelkom 1 člena VI;

                  e.

                  obvestiti članice o zasedanjih Svetovalnega odbora, Stalnega odbora in pododborov. Izvršni direktor odloči, koga je treba obvestiti o drugih zasedanjih.

         Oddelek 3

                  a.

                  Sporočila za javnost in drugi dokumenti, ki naj bi izražali stališča ali mnenja ICAC, se lahko izdajo le z dovoljenjem Svetovalnega odbora ali Stalnega odbora, kakor je primerno.

                  b.

                  Izjave ali članki, ki jih sekretariat objavi na lastno pobudo, vsebujejo zavrnitev kakršne koli odgovornosti s strani ICAC.

         Oddelek 4

      Članice so odgovorne za določitev agencije za usklajevanje, ki je glavna točka za stike s sekretariatom.

         ČLEN VIII – POSLOVNI POSTOPKI

         Oddelek 1

      Poslovno leto ICAC se začne 1. julija.

         Oddelek 2

      Za vsako poslovno leto izvršni direktor predloži proračun za odhodke in lestvico prispevkov članic Stalnemu odboru, ki ju lahko v celoti ali delno spremeni ter katerega odločitev v zvezi z njima je dokončna, razen če jo spremeni Svetovalni odbor.

         Oddelek 3 – Računi

                  a.

                  Odhodki bremenijo račune poslovnega leta, v katerem so bila plačila dejansko izvedena.

                  b.

                  Prejemki se knjižijo v dobro računov poslovnega leta, v katerem so sredstva dejansko prejeta.

                  c.

                  Sekretariat pripravi in predloži Stalnemu odboru četrtletne izkaze o trenutnem finančnem stanju ICAC od 30. septembra, 31. decembra, 31. marca in 30. junija.

         Oddelek 4 – Revizije

                  a.

                  Stalni odbor najame priznanega revizorja in naroči revizijo računovodskih knjig ICAC vsaj enkrat na leto.

                  b.

                  Stalni odbor lahko ob morebitni spremembi mandata izvršnega direktorja naroči posebno revizijo.

                  c.

                  Vsako poročilo revizorja je, potem ko ga prejme sekretariat, predloženo Stalnemu odboru in agencijam za usklajevanje za odobritev na naslednjem zasedanju Stalnega odbora.

         Oddelek 5 – Sredstva

                  a.

                  Vsa sredstva, ki jih prejme ICAC, gredo v delovni sklad, razen če Stalni odbor ne odloči drugače. Stalni odbor občasno določi mejni znesek v dolarjih za čeke, ki jih sekretariat napiše v breme delovnega sklada, pri čemer je za čeke, ki so enaki ali presegajo ta mejni znesek, potrebno pisno dovoljenje predsednika Stalnega odbora. Noben posameznik, vključno z izvršnim direktorjem, ne sme samemu sebi napisati čeka v breme katerega koli od računov Odbora.

                  b.

                  Rezervni sklad je dovoljen v višini, ki jo občasno določi Stalni odbor. Črpanje iz rezervnega sklada lahko dovoli Stalni odbor, vendar le, če sredstva, ki so na voljo v delovnem skladu, ne zadostujejo za kritje zavez ali obveznosti ICAC. Vsak znesek in trajanje črpanja iz rezervnega sklada morata biti odobrena.

         Oddelek 6 – Vlaganje

      Sredstva, ki presegajo trenutne zahteve, se lahko vložijo v glavne kratkoročne vrednostne papirje v dolarjih, ki ustvarjajo prihodek, ali se deponirajo v zvezno zavarovane obrestonosne račune, kakor odloči Stalni odbor.

         Oddelek 7 – Odprodaja sredstev

                  a.

                  Pisarniško pohištvo in oprema, ki ju ICAC več ne potrebuje, se lahko odprodata v skladu s postopki, ki jih je odobril Stalni odbor.

                  b.

                  Če se kdaj koli razpustitev ICAC zdi neizogibna, Stalni odbor odloči, kako najbolje izpolniti neporavnane finančne obveznosti ICAC in odprodati morebitna preostala sredstva.

                  c.

                  Vsakršna sredstva, ki ostanejo po izpolnitvi vseh finančnih obveznosti, se razdelijo med članice, katerih prispevki so plačani v celoti, sorazmerno z zneskom, ki ga je posamezna članica dejansko prispevala v trenutnem in predhodnih treh poslovnih letih.

         Oddelek 8 – Pokojninski načrt

                  a.

                  Stalni odbor ima dovoljenje, da oblikuje pokojninski načrt za polnopravne člane sekretariata.

                  b.

                  Če se takšen načrt pripravi:

                              (1)

                              ICAC za načrt plačuje letne prispevke, ki so vsaj enaki letnim prispevkom sodelujočih zaposlenih in največ dvakrat višji;

                              (2)

                              ga lahko Stalni odbor spremeni ali ukine. Če je načrt ukinjen ali če je ICAC razpuščen, vsak sodelujoči zaposleni prejme vračilo lastnih prispevkov in prispevkov ICAC v njegovem imenu, vključno z obračunanimi obrestmi.

         ČLEN IX – ZAGOTAVLJANJE INFORMACIJ

         Oddelek 1

      Članice prek svojih agencij za usklajevanje zagotovijo razpoložljive informacije, ki so lahko potrebne za izvajanje delovnega programa. Te informacije se na najhitrejši način pošljejo neposredno sekretariatu takoj, ko so na voljo.

         Oddelek 2

      Če ni navedeno drugače, se naslednje informacije predložijo vsak mesec, pri čemer se podatki o predpisih pošljejo le v primeru spremembe ali na izrecno zahtevo sekretariata.

                  a.

                  Količine bombaža v kosmih, vključno z razčlenitvijo, kjer je to izvedljivo, na naslednje dolžine vlaken: manj kot 3/4 palca, 3/4 palca do 1-3/8 palca, 1-3/8 palca in več ali njihove metrične ustreznice.

                              (1)

                              Zaloge, razvrščene glede na državo gojenja, ob koncu vsakega meseca:

                                          (a)

                                          v mlinih in drugih potrošniških objektih;

                                          (b)

                                          v javnih in zasebnih skladiščih, v tranzitu ter na vseh drugih lokacijah.

                              (2)

                              Očiščen bombaž (ali v balah)

                              (3)

                              Uvoz, razvrščen glede na državo gojenja ali, če ni na voljo, državo porekla

                              (4)

                              Potrošnja, razvrščena glede na državo gojenja, kadar je to izvedljivo:

                                          (a)

                                          v mlinih za predenje in drugih tovarnah;

                                          (b)

                                          v gospodinjstvih (letna ocena).

                              (5)

                              Ožgan ali drugače uničen bombaž (letna ocena)

                              (6)

                              Izvoz, razvrščen glede na namembno državo in, če je to mogoče, vrsto

                              (7)

                              Ponovni izvoz, razvrščen glede na namembno državo

                  b.

                  Navedbe o pričakovani proizvodnji, kot so območje sajenja bombaža, prodaja gnojil, distribucija semen, namere kmetov o sajenju bombaža, vladni nadzor nad območji in cilji.

                  c.

                  Napovedi in ocene za posajena in gojena območja, donos ter proizvodnja glede na vrsto, čim prej ter vsaj enkrat ob sajenju in dozoritvi nasada. Zaželeno je, da se informacije o nasadu nanašajo na bombaž v kosmih, če pa so na voljo le podatki o bombažnih semenih, je treba navesti podatke o donosu bombaža v kosmih.

                  d.

                  Mesečni, četrtletni ali letni statistični podatki, kar je prikladneje, o proizvodnji in uvozu bombažne preje in metražnega blaga glede na državo porekla ter o njunem izvozu glede na namembno državo, po možnosti v količinskih enotah.

                  e.

                  Agencije za usklajevanje so pozvane, naj poleg rednih mesečnih poročil čim prej poročajo o vseh spremembah predpisov članic, ki zadevajo bombaž.

         Oddelek 3

      Članice sodelujejo s sekretariatom pri predložitvi razpoložljivih informacij, kadar so potrebne zaradi delovnega programa, o proizvodnji, uvozu, izvozu ter cenah umetnih celuloznih in neceluloznih vlaken in metražnega blaga.

         ČLEN X – JEZIKI

         Oddelek 1

      Uradni in delovni jeziki ICAC so angleščina, francoščina, španščina, ruščina in arabščina.

         Oddelek 2

      Za zasedanja Svetovalnega odbora:

                  a.

                  Stalni odbor odloči, katero opremo za tolmačenje bo ICAC zagotovil. ICAC v zvezi s to opremo nima neproračunskih stroškov;

                  b.

                  izvorna članica predloži uradne izjave članic v vsaj enem uradnem jeziku.

         Oddelek 3

      Na zasedanjih Stalnega odbora in podrejenih organov se le iz praktičnih razlogov običajno uporablja angleščina.

         Oddelek 4

                  a.

                  V angleščini, francoščini in španščini se objavi naslednje:

                              —

                              povzetki razprav na zasedanjih Svetovalnega odbora;

                              —

                              mesečni pregled svetovnih razmer v zvezi z bombažem [pogostost te publikacije je bila z ukrepom na 43. plenarnem zasedanju spremenjena na vsak drugi mesec];

                              —

                              zapisnik Stalnega odbora [prevoda v francoščino in španščino sta bila z ukrepom na 43. plenarnem zasedanju začasno ukinjena].

                  b.

                  V vseh uradnih jezikih se objavi naslednje:

                              —

                              letni pregled svetovnih razmer v zvezi z bombažem;

                              —

                              poročilo predsednika Stalnega odbora;

                              —

                              poročilo izvršnega direktorja;

                              —

                              končno poročilo plenarnega zasedanja.

                  c.

                  Stalni odbor določi, katere druge temeljne dokumente je treba natisniti v različnih jezikih glede na njihovo koristnost za članice in proračunske posledice.

         ČLEN XI – GLASOVANJE

         Oddelek 1

                  a.

                  Svetovalni odbor in Stalni odbor si pri odločanju prizadevata za soglasje.

                  b.

                  Če soglasja ni mogoče doseči v Stalnem odboru, se lahko obravnavana zadeva predloži Svetovalnemu odboru, razen če je v teh ali drugih predpisih ICAC določeno, da se o zadevi glasuje v Stalnem odboru. Svetovalni odbor s soglasjem opredeli možne rešitve. Če soglasja ni mogoče doseči v Svetovalnem odboru, se o zadevi glasuje na zahtevo katere koli članice, pri čemer je v tem primeru za sprejetje kakršnega koli priporočila ali predloga potrebna odobritev dvotretjinske večine članic, ki so prisotne in glasujejo.

                  c.

                  Vsaka članica je upravičena do enega glasu.

                  d.

                  Vzdržanje se ne šteje kot glas.

                  e.

                  Glasovanje običajno poteka z dvigom rok, razen če večina članic, ki so prisotne in glasujejo, zahtevajo poimensko glasovanje. Tajno glasovanje se izvede na zahtevo katere koli članice.

         ČLEN XII – SODELOVANJE Z DRUGIMI ORGANIZACIJAMI

         Oddelek 1

                  a.

                  ICAC sodeluje z drugimi javnimi ali zasebnimi ter nacionalnimi ali mednarodnimi organizacijami. Stalni odbor določi organizacije ter vrsto in obseg takšnega sodelovanja.

                  b.

                  Te organizacije, vlade nečlanice in javnost so lahko z dovoljenjem članice gostiteljice povabljene na zasedanja Svetovalnega odbora. Pogoje udeležbe na zasedanjih določi Svetovalni odbor ali Stalni odbor.

         ČLEN XIII – SPREMEMBE

      Ta pravila in predpise lahko spremeni le Svetovalni odbor, razen če je sprememba izrecno predložena Stalnemu odboru.

         ČLEN XIV – NADOMESTITEV

      Ta pravila in predpisi, sprejeti 16. junija 1972, nadomestijo vse predhodne akte, resolucije ali pravila in predpise, ki niso usklajeni z njihovimi določbami..

         Indeks

                  Svetovalni odbor

                  1–9, 12–13

                  Dnevni red

                  5–6, 8

                  Ocena

                  2–3, 5, 7–10

                  Proračun

                  2, 5, 8–9, 12

                  Predsednik

                  3–5, 7, 10, 12

                  Sodelovanje

                  5, 13

                  Agencija za usklajevanje

                  9

                  Izvršni direktor

                  1–6, 8–10, 12

                  Finance

                  4–5

                  Sredstva

                  9–10

                  Informiranje

                  1–2, 4, 9, 11

                  Jeziki

                  12

                  Članstvo

                  1–4, 7

                  Zapisnik

                  5–6, 8, 12

                  Plenarno zasedanje

                  1–4, 7, 9, 12

                  Sklepčnost

                  5

                  Sekretariat

                  4–6, 8–11

                  Generalni sekretar

                  3, 8

                  Stalni odbor

                  1–10, 12–13

                  Usmerjevalni odbor

                  3

                  Podpredsednik

                  3, 6–7

                  Glasovanje

                  12–13

                  Delovni program

                  2, 4, 8, 11


title: Sklep Sveta 2012/327/SZVP z dne 25. junija 2012 o podaljšanju mandata posebnega predstavnika Evropske unije za regijo južnega Sredozemlja

text:
               26.6.2012

               SL

               Uradni list Evropske unije

               L 165/56

         SKLEP SVETA 2012/327/SZVP
   z dne 25. junija 2012
   o podaljšanju mandata posebnega predstavnika Evropske unije za regijo južnega Sredozemlja
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2011 sprejel Sklep 2011/424/SVZP (1) o imenovanju g. Bernardina LEÓNA za posebnega predstavnika Evropske unije (PPEU) za regijo južnega Sredozemlja. Mandat PPEU se izteče 30. junija 2012.

               (2)

               Mandat PPEU bi bilo treba podaljšati za nadaljnje obdobje 12 mesecev –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat g. Bernardina LEÓNA kot PPEU za regijo južnega Sredozemlja se podaljša do 30. junija 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na ciljih politike Evropske unije v zvezi z južnim sosedstvom, kot so določeni v izjavah Evropskega sveta z dne 4. februarja in 11. marca 2011, sklepih Evropskega sveta z dne 24. in 25. marca 2011 ter sklepih Evropskega sveta z dne 21. februarja in 20. junija 2011, ob upoštevanju predlogov iz sporočil VP in Komisije z dne 8. marca in 25. maja 2011.
   Ti cilji so med drugim:

               (a)

               okrepiti politični dialog Unije in tako prispevati k partnerstvu in širšim odnosom z državami južnega Sredozemlja, zlasti tistimi v postopku političnih reform in demokratične tranzicije;

               (b)

               prispevati k odzivu Unije na dogodke v državah južnega Sredozemlja, zlasti tistih v postopku političnih reform in demokratične tranzicije, in sicer s krepitvijo demokracije in institucij, pravne države, dobrega upravljanja, spoštovanja človekovih pravic in temeljnih svoboščin, miru in regionalnega sodelovanja, vključno z evropsko sosedsko politiko in Unijo za Sredozemlje;

               (c)

               povečati učinkovitost, navzočnost in prepoznavnost Unije v regiji in v ustreznih mednarodnih forumih;

               (d)

               vzpostaviti tesno usklajevanje z ustreznimi lokalnimi partnerji ter mednarodnimi in regionalnimi organizacijami, kot so Afriška unija, Svet za sodelovanje arabskih zalivskih držav, Organizacija islamskega sodelovanja, Liga arabskih držav, Unija arabskega Magreba, mednarodne finančne institucije, Združeni narodi in zasebni sektor.

         Člen 3
   Mandat
   Da bi se dosegli cilji politike, opravlja PPEU naslednje naloge:

               (a)

               krepi splošno politično vlogo Unije v državah južnega Sredozemlja, zlasti tistih v postopku političnih reform in demokratične tranzicije, in sicer s krepitvijo dialoga z vladami in mednarodnimi organizacijami ter civilno družbo in drugimi ustreznimi sogovorniki, pa tudi z ozaveščanjem partnerjev o pristopu Unije;

               (b)

               ohranja tesen stik z vsemi stranmi, ki sodelujejo v procesu demokratične preobrazbe v regiji, spodbuja stabilizacijo in spravo ob polnem spoštovanju odgovornosti na lokalni ravni ter prispeva k obvladovanju in preprečevanju kriz;

               (c)

               prispeva k večji skladnosti, doslednosti in usklajenosti regionalnih politik in ukrepov Unije in držav članic;

               (d)

               prispeva k spodbujanju usklajevanja z mednarodnimi partnerji in organizacijami ter k podpiranju regionalnega sodelovanja. Pomaga VP, skupaj s Komisijo, pri delu projektne skupine za regijo južnega Sredozemlja in srečanjih v zvezi z nadaljnjim ukrepanjem v južnem Sredozemlju;

               (e)

               prispeva k izvajanju politike Unije o človekovih pravicah v regiji, vključno s smernicami EU o človekovih pravicah in zlasti smernicami EU o otrocih v oboroženih spopadih, o nasilju nad ženskami in dekleti ter boju proti vsem vrstam diskriminacije do njih, pa tudi politike Unije o ženskah, miru in varnosti, vključno s spremljanjem in poročanjem o razvoju dogodkov ter pripravo priporočil v zvezi s tem.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013 je 945 000EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU je za vse odhodke odgovoren Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja na delo pri PPEU. Plače tako napotenega osebja ustrezno krije država članica, zadevna institucija Unije oziroma ESZD. PPEU se lahko dodelijo tudi strokovnjaki, ki so jih države članice napotile k institucijam Unije ali ESZD. Člani mednarodnega pogodbenega osebja imajo državljanstvo države članice.
   3.   Vse napoteno osebje ostane pod upravno pristojnostjo države članice, ki ga pošilja, institucije Unije, ki ga pošilja, ali ESZD, ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se s pogodbenico gostiteljico ali pogodbenicami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, določene v Sklepu Sveta 2011/292/ES z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno izven Unije, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod svojo neposredno pristojnostjo, zlasti tako, da:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in za umik misije;

               (b)

               zagotovi, da je vse osebje, napoteno izven Unije, zavarovano za visoko stopnjo tveganja glede na razmere na območju misije;

               (c)

               zagotovi, da so vsi člani ekipe PPEU, ki bodo napoteni izven Unije, vključno z lokalnim pogodbenim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter drugih varnostnih vidikih v okviru vmesnih poročil in poročil o izvajanju mandata.

         Člen 11
   Poročanje
   PPEU redno pripravlja ustna in pisna poročila za PVO in VP. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo PVO ali VP pripravi poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, skladnosti in učinkovitosti delovanja Unije in pomaga zagotavljati, da se vsi instrumenti Unije in delovanje držav članic uporabljajo usklajeno za doseganje ciljev politike Unije. PPEU deluje v popolni usklajenosti z državami članicami in Komisijo, kakor tudi drugimi posebnimi predstavniki Evropske unije v regiji, vključno s PPEU za mirovni proces na Bližnjem vzhodu, kakor je primerno. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije in vodji misij držav članic, ki mu pri izvajanju nalog pomagajo po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU predloži Svetu, VP in Komisiji poročilo o napredku do konca decembra 2012, ob izteku mandata pa izčrpno poročilo o izvedbi nalog v okviru mandata.
   Člen 14
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 188, 19.7.2011, str. 24.

      (2)  UL L 141, 27.5.2011, str. 17.


title: 2007/473/ES: Sklep Sveta z dne 25. junija 2007 o umiku tajnosti določenih delov Priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

text:
               7.7.2007

               SL

               Uradni list Evropske unije

               L 179/52

      SKLEP SVETA

   z dne 25. junija 2007
   o umiku tajnosti določenih delov Priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985
   (2007/473/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 207(3) Pogodbe,
   ob upoštevanju naslednjega:

               (1)

               S Sklepom 2003/19/ES z dne 14. oktobra 2002 o umiku tajnosti nekaterih delov priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985 (1), je Svet umaknil tajnost nekaterih delov Priročnika Sirene in znižal stopnjo tajnosti oddelka 2.3 Priročnika Sirene in prilog 1, 2, 3, 4, 5 in 6 na „RESTREINT UE“.

               (2)

               Zadnja različica Priročnika Sirene, kakor je navedena v Odločbi Komisije 2006/757/ES z dne 22. septembra 2006 o spremembi Priročnika Sirene (2) in Sklepu Komisije 2006/758/ES z dne 22. septembra 2006 o spremembi Priročnika Sirene (3), ne vsebuje določb, ki bi ustrezale oddelku 2.3 v trenutku sprejetja Sklepa 2003/19/ES.

               (3)

               Svet sedaj meni, da je primerno znižati stopnjo tajnosti nadaljnjih delov Priročnika Sirene.

               (4)

               Tajnost prilog 1, 3, 4 in 6 bi morala ostati na stopnji „RESTREINT UE“ –

         SKLENIL:
   Člen 1
   Za prilogi 2 in 5 k Priročniku Sirene se umakne tajnost.
   Člen 2
   Ta sklep začne učinkovati z dnem objave v Uradnem listu Evropske unije.
   Člen 3
   Ta sklep se objavi v Uradnem listu Evropske unije.

      V Luxembourgu, 25. junija 2007

            Za Svet

            Predsednica

         A. SCHAVAN

      (1)  UL L 8, 14.1.2003, str. 34.

      (2)  UL L 317, 16.11.2006, str. 1.

      (3)  UL L 317, 16.11.2006, str. 41.


title: Sklep Sveta 2012/168/SZVP z dne 23. marca 2012 o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu

text:
               24.3.2012

               SL

               Uradni list Evropske unije

               L 87/85

         SKLEP SVETA 2012/168/SZVP
   z dne 23. marca 2012
   o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 12. aprila 2011 sprejel Sklep 2011/235/SZVP (1).

               (2)

               Na podlagi pregleda Sklepa 2011/235/SZVP bi bilo treba omejevalne ukrepe podaljšati do 13. aprila 2013.

               (3)

               Glede na resnost razmer na področju človekovih pravic v Iranu bi bilo treba poleg tega na seznam oseb in subjektov, za katere veljajo omejevalni ukrepi, iz Priloge k Sklepu 2011/235/SZVP vključiti še druge osebe.

               (4)

               V tej zvezi bi bilo treba opozoriti, da se v skladu z uvodno izjavo (4) Sklepa 2011/235/SZVP med osebe, za katere veljajo omejevalni ukrepi, lahko vključijo tudi pripadniki iranske revolucionarne garde (IRGC), Basij in Ansar-e Hezbollah.

               (5)

               Poleg tega bi bilo treba prepovedati prodajo, dobavo, prenos ali izvoz opreme ali programske opreme, namenjene predvsem spremljanju ali prestrezanju interneta in telefonskih komunikacij na mobilnih ali fiksnih omrežjih v Iranu s strani iranskega režima.

               (6)

               Glede na cilje Sklepa 2011/235/SZVP bi bilo treba vanj vključiti tudi prepoved dobave, prodaje ali prenosa opreme, ki bi se lahko uporabila za notranjo represijo. Hkrati bi bilo treba Sklep 2010/413/SZVP dne 26. julija 2010 o omejevalnih ukrepih proti Iranu (2) spremeniti, da ne bi več vključeval te prepovedi..

               (7)

               Sklep 2011/235/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/235/SZVP se spremeni:

               (1)

               Vstavijo se naslednji členi:
               "Člen 2a
               Prepove se prodaja, dobava, prenos ali izvoz opreme ali programske opreme, namenjene predvsem spremljanju ali prestrezanju interneta in telefonskih komunikacij na mobilnih ali fiksnih omrežjih v Iranu s strani iranskega režima ali v njegovem imenu, ter zagotavljanje pomoči pri nameščanju, uporabi ali posodabljanju takšne opreme ali programske opreme.
               Unija sprejme potrebne ukrepe za določitev elementov, za katere se uporablja ta člen.
               Člen 2b
               1.   Prepove se prodaja, dobava, prenos ali izvoz opreme, ki bi se lahko uporabila za notranjo represijo, v Iran s strani državljanov držav članic ali z ozemelj držav članic ali z uporabo plovil ali zrakoplovov pod njihovo zastavo, ne glede na to, ali ta oprema izvira z ozemlja držav članic ali ne.
               2.   Prepove se tudi:

                           (a)

                           neposredno ali posredno zagotavljati tehnično pomoč, posredniške storitve ali druge storitve, ki so povezane z opremo iz odstavka 1 ali so povezane z zagotavljanjem, proizvodnjo, vzdrževanjem in uporabo takšne opreme, vsem fizičnim ali pravnim osebam, subjektom ali organom v Iranu ali za uporabo v Iranu;

                           (b)

                           neposredno ali posredno zagotavljati financiranje ali finančno pomoč, povezano z opremo iz odstavka 1, vključno zlasti s subvencijami, posojili in zavarovanjem izvoznih kreditov, za kakršno koli prodajo, dobavo, prenos ali izvoz takšne opreme ali za zagotavljanje s tem povezane tehnične pomoči, posredniških storitev ali drugih storitev, vsem fizičnim ali pravnim osebam, subjektom ali organom v Iranu ali za uporabo v Iranu.";

               (2)

               vstavi se naslednji člen:
               "Člen 4a
               Prepovedano je zavestno in namerno sodelovati v dejavnostih, katerih cilj ali učinek je izogibanje ukrepom iz člena 2a in 2b."

               (3)

               Člen 6 se nadomesti z naslednjim:
               "Člen 6
               1.   Ta sklep začne veljati na dan sprejetja.
               2.   Ta sklep se uporablja do 13. aprila 2013. Redno se ga pregleduje. Če Svet meni, da cilji tega sklepa niso bili doseženi, ga podaljša ali ustrezno spremeni."

         Člen 2
   Osebe, navedene v Prilogi k temu sklepu se vključijo na seznam iz Priloge k Sklepu 2011/235/SZVP.
   Člen 3
   Ta sklep začne veljati na dan sprejetja.

      V Bruslju, 23. marca 2012

            Za Svet

            Predsednica

         C. ASHTON

      (1)  UL L 100, 14.4.2011, str. 51.

      (2)  UL L 195, 27.7.2010, str. 39.

      PRILOGA

         Seznam oseb iz člena 2

                  Ime

                  Podatki za ugotavljanje istovetnosti

                  Razlogi

                  Datum uvrstitve na seznam

                  1.

                  ZARGHAMI Ezzatollah

                  Kot vodja Radiotelevizije Islamske republike Iran (IRIB) sprejema vse odločitve v zvezi s programom. IRIB je avgusta 2009 in decembra 2011 predvajal posnetke prisilnih priznanj pripornikov in vrsto zrežiranih sodnih procesov, ki pomenijo jasno kršitev mednarodnih določb o poštenem sojenju.

                  23.3.2012

                  2.

                  TAGHIPOUR Reza

                  Kraj rojstva: Maragheh (Iran)
                  Leto rojstva: 1957

                  Minister za informiranje in komunikacije. Kot minister za informiranje je eden od vodilnih uradnikov, zadolženih za cenzuro ter nadzor nad spletnimi dejavnostmi in vsemi vrstami komunikacij (zlasti prenosnih telefonov). Zasliševalci pri zasliševanju političnih pripornikov uporabljajo njihove osebne podatke, pošto in komunikacije.
                  Od zadnjih predsedniških volitev in med uličnimi demonstracijami so bile večkrat prekinjene mobilne zveze in izključena možnost pošiljanja kratkih sporočil, satelitski TV kanali so bili moteni, internet ponekod izključen ali vsaj upočasnjen.

                  23.3.2012

                  3.

                  KAZEMI Toraj

                  Kot polkovnik v policijskem oddelku za tehnologijo in komunikacije je nedavno napovedal kampanjo zaposlovanja vladnih hekerjev z namenom večjega nadzora nad informacijami na internetu in onemogočanja "škodljivih" spletnih strani.

                  23.3.2012

                  4.

                  LARIJANI Sadeq

                  Kraj rojstva: Nadžaf (Irak)
                  Datum rojstva: 1960 ali avgust 1961

                  Pravosodni minister. Pravosodni minister mora potrditi in odobriti vsako kazen za qisas (povračilo), hodoud (zločin proti bogu) in ta'zirat (zločin proti državi). Sem sodijo tudi dosojene smrtne kazni, bičanja in amputacije. Tako je osebno potrdil številne dosojene smrtne kazni, pri čemer so bili kršeni mednarodni standardi, vključno z usmrtitvijo s kamenjanjem (trenutno je 16 ljudi obsojenih na kamenjanje) in obešenjem, usmrtitvijo mladoletnih in javnimi usmrtitvami, kot so primeri, ko so bili zaporniki pred več tisočglavo množico obešeni z mostu. Dovolil je tudi telesna kaznovanja, kot so amputacije in kapljanje kisline v oči. Odkar je Sadeq Larijani na položaju pravosodnega ministra, je opazno poraslo število samovoljnih aretacij političnih nasprotnikov, zagovornikov človekovih pravic in pripadnikov manjšin. Od leta 2009 se je močno povečalo tudi število usmrtitev. Sadeq Larijani je odgovoren tudi za sistematične kršitve pravice do poštenega sojenja s strani iranskega sodstva.

                  23.3.2012

                  5.

                  MIRHEJAZI Ali

                  Namestnik vodje urada vrhovnega vodje in vodja varnostne službe. Del kroga tistih, ki so najbližji vrhovnemu vodji in odgovorni za zadušitev protestov, ki se izvaja od leta 2009.

                  23.3.2012

                  6.

                  SAEEDI Ali

                  Predstavnik Vodje pri Islamski revolucionarni gardi od leta 1995, potem ko je vso svojo kariero deloval v vojski, natančneje v obveščevalni službi Islamske revolucionarne garde. Na podlagi svoje uradne funkcije je nepogrešljiva vez med ukazi iz urada Vodje in represivnim aparatom Islamske revolucionarne garde.

                  23.3.2012

                  7.

                  RAMIN Mohammad-Ali

                  Kraj rojstva: Dezful (Iran)
                  Leto rojstva: 1954

                  Kot namestnik ministra za tisk do decembra 2010 je bil glavni odgovorni za cenzuro ter neposredno odgovoren za zaprtje številnih medijev, ki so si prizadevali za reforme (Etemad, Etemad-e Melli, Shargh itd.), ukinitev neodvisnega novinarskega sindikata in ustrahovanje ali aretacije novinarjev.

                  23.3.2012

                  8.

                  MORTAZAVI Seyyed Solat

                  Kraj rojstva: Meibod (Iran)
                  Leto rojstva: 1967

                  Namestnik notranjega ministra za politične zadeve. Odgovoren za vodenje represije nad osebami, ki zagovarjajo svoje zakonite pravice, vključno s svobodo izražanja.

                  23.3.2012

                  9.

                  REZVANI Gholomani

                  Namestnik guvernerja mesta Rašt. Odgovoren za hude kršitve pravice do poštenega sojenja.

                  23.3.2012

                  10.

                  SHARIFI Malek Ajdar

                  Vodja sodstva v pokrajini Vzhodni Azerbajdžan. Odgovoren za hude kršitve pravice do poštenega sojenja.

                  23.3.2012

                  11.

                  ELAHI Mousa Khalil

                  Tožilec v mestu Tabriz. Odgovoren za hude kršitve pravice do poštenega sojenja.

                  23.3.2012

                  12.

                  FAHRADI Ali

                  Tožilec v mestu Karaj. Odgovoren za hude kršitve človekovih pravic, saj je zahteval usmrtitev mladoletnika.

                  23.3.2012

                  13.

                  REZVANMANESH Ali

                  Tožilec. Odgovoren za hude kršitve človekovih pravic, saj je zahteval usmrtitev mladoletnika.

                  23.3.2012

                  14.

                  RAMEZANI Gholamhosein

                  Poveljnik obveščevalne službe IRGC. Odgovoren za hude kršitve človekovih pravic tistih, ki zagovarjajo svoje zakonite pravice, vključno s svobodo izražanja. Vodja oddelka, zadolženega za aretacije in mučenje blogerjev in novinarjev.

                  23.3.2012

                  15.

                  SADEGHI Mohamed

                  Polkovnik in namestnik vodje tehnične in kibernetske obveščevalne službe IRGC. Odgovoren za aretacije in mučenje blogerjev in novinarjev.

                  23.3.2012

                  16.

                  JAFARI Reza

                  Vodja posebnega tožilstva za kibernetski kriminal. Odgovoren za aretacije, priprtje ter pregon blogerjev in novinarjev.

                  23.3.2012

                  17.

                  RESHTE-AHMADI Bahram

                  Namestnik tožilca v Teheranu. Vodi center za pregon Evin. Odgovoren za odrekanje pravic, med drugim pravic zapornikov do obiskov in drugih pravic, zagovornikom človekovih pravic in političnim zapornikom.

                  23.3.2012


Pomembno pravno obvestilo

|

52007BP0111(01)

1. Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VIIIB, Evropski nadzornik za varstvo podatkov (C6-0472/2006 - 2006/2170(DEC))

Uradni list 074 E , 20/03/2008 str. 0172 - 0172

		1.Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VIIIB, Evropski nadzornik za varstvo podatkov (C6-0472/2006 — 2006/2170(DEC))Evropski parlament,- ob upoštevanju splošnega proračuna Evropske unije za proračunsko leto 2005 [1],- ob upoštevanju zaključnega letnega računa Evropskih skupnosti za proračunsko leto 2005 - Zvezek I (C6-0472/2006) [2],- ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij [3],- ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES [4],- ob upoštevanju členov 272(10), 274, 275 in 276 Pogodbe ES,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [5], ter zlasti členov 50, 86, 145, 146 in 147 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor (A6-0111/2007),1. podeli razrešnico Evropskemu nadzorniku za varstvo podatkov glede izvrševanja proračuna za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti in Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).[1] UL L 60, 8.3.2005.[2] UL C 264, 31.10.2006, str. 1.[3] UL C 263, 31.10.2006, str. 1.[4] UL C 263, 31.10.2006, str. 10.[5] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).--------------------------------------------------


               24.3.2017

               SL

               Uradni list Evropske unije

               C 93/157

         P7_TA(2014)0052
   Zahteva za zaščito poslanske imunitete Lare Comi
   Sklep Evropskega parlamenta z dne 4. februarja 2014 o zahtevi za zaščito imunitete in privilegijev Lare Comi (2014/2014(IMM))
   (2017/C 093/29)

      Evropski parlament,

               —

               ob upoštevanju zahteve Lare Comi z dne 16. oktobra 2013 za zaščito imunitete v okviru postopka pred sodiščem v Ferrari,

               —

               po zagovoru Lare Comi 5. novembra 2013 v skladu s členom 7(3) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju svojega sklepa z dne 14. januarja 2014 o zahtevi za zaščito imunitete in privilegijev Lare Comi,

               —

               ob upoštevanju člena 6(3) in člena 7 Poslovnika,

               —

               ob upoštevanju poročila Odbora za pravne zadeve (A7-0067/2014),

               A.

               ker je Lara Comi, poslanka Evropskega parlamenta, zahtevala zaščito svoje poslanske imunitete v zvezi z vročitvijo sodnega poziva pred sodišče v Ferrari, ki ji je bil vročen 1. oktobra 2013 in ki zadeva zahtevo po plačilu odškodnine za škodo, ki naj bi nastala zaradi njenih izjav, ki jih je podala med politično razpravo v televizijski oddaji;

               B.

               ker je Lara Comi 30. julija 2013 že zahtevala zaščito svoje poslanske imunitete v zvezi s sodnim postopkom, ki ga je sprožilo državno tožilstvo iz Ferrare vsled prijave kaznivega dejanja obrekovanja, za iste izjave, kot so tiste, ki so predmet tega sklepa;

               C.

               ker člen 8 Protokola o privilegijih in imunitetah Evropske unije, na katerega se izrecno sklicuje Lara Comi v svoji zahtevi po zaščiti imunitete, določa, da se zoper poslance Evropskega parlamenta ne sme začeti preiskava, ne smejo biti priprti niti se zoper njih ne sme začeti sodni postopek zaradi mnenja ali glasu, ki so ga izrekli pri opravljanju svojih dolžnosti;

               D.

               Parlament si pri izvajanju svojih pooblastil v zvezi s privilegiji in imunitetami predvsem prizadeva ohranjati integriteto kot demokratična zakonodajna skupščina in zagotoviti neodvisnost poslancev pri opravljanju njihovih nalog;

               E.

               ker ima Parlament široko diskrecijsko pravico, kar zadeva odločitve, ki jih sprejme v zvezi z zahtevami svojih poslancev po zaščiti parlamentarne imunitete;

               F.

               ker je Sodišče priznalo, da izjava, ki jo poslanec poda izven Evropskega parlamenta, lahko predstavlja mnenje, izraženo pri opravljanju njegovih dolžnosti v smislu člena 8 Protokola, s čimer je pomen pripisalo značaju in vsebini izjave, ne pa kraju, na katerem je bila ta podana;

               G.

               ker imuniteta pred sodnimi postopki, ki jo uživajo poslanci Evropskega parlamenta, zajema tudi civilne postopke;

               H.

               ker je bila Lara Comi v zadevno televizijsko oddajo povabljena v vlogi poslanke Evropskega parlamenta in ne kot nacionalna predstavnica stranke, katero je sicer že predstavljal drugi gost oddaje, ob spoštovanju nacionalnih predpisov, katerih namen je zagotavljanje uravnotežene navzočnosti političnih predstavnikov v televizijskih razpravah v času volilnih kampanj, kot je bilo tudi v tem primeru;

               I.

               ker se v modernih demokracijah politična razprava ne odvija zgolj v parlamentu, temveč tudi prek občil, kamor sodijo vse od izjav za tisk do interneta;

               J.

               ker je v omenjeni televizijski oddaji Lara Comi nastopala kot poslanka Evropskega parlamenta, da bi razpravljala o političnih vprašanjih, povezanih tudi z javnimi naročili in organiziranim kriminalom, s katerimi se že ves čas ukvarja v evropskem okviru;

               K.

               ker se je dan po oddaji poslanka Comi opravičila prizadetemu in opravičilo pozneje ponovila v drugi nacionalni televizijski oddaji;

               L.

               ker gre pri obravnavani zadevi za iste izjave, kot so tiste, glede katerih se je Evropski parlament s sklepom z dne 14. januarja 2014 že odločil zaščititi imuniteto poslanke Comi v okviru kazenskega sodnega postopka pred istim sodiščem v Ferrari;

               1.

               se odloči zaščititi imuniteto in privilegije Lare Comi;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Italije in Lari Comi.

      (1)  Sodba z dne 12. maja 1964 v zadevi Wagner proti Fohrmann in Krier (101/63, Recueil, str. 387); sodba z dne 10. julija 1986 v zadevi Wybot proti Faure in drugi (149/85, Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135); sodba z dne 6. septembra 2011 v zadevi Patriciello (C-163/10, ZOdl., str. I-7565).


title: 2011/841/EU: Sklep Sveta z dne 5. decembra 2011 o sklenitvi Sporazuma med Evropsko unijo in Republiko Hrvaško o sodelovanju Republike Hrvaške pri delu Evropskega centra za spremljanje drog in zasvojenosti z drogami

text:
               16.12.2011

               SL

               Uradni list Evropske unije

               L 334/6

         SKLEP SVETA
   z dne 5. decembra 2011
   o sklenitvi Sporazuma med Evropsko unijo in Republiko Hrvaško o sodelovanju Republike Hrvaške pri delu Evropskega centra za spremljanje drog in zasvojenosti z drogami
   (2011/841/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 168(5) v povezavi s členom 218(6)(a)(v) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Uredba (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (1) v členu 21 določa, da je Evropski center za spremljanje drog in zasvojenosti z drogami odprt za sodelovanje s tistimi tretjimi državami, ki imajo podobne interese kot Unija in njene države članice v zvezi s cilji in delom Centra.

               (2)

               Sporazum med Evropsko unijo in Republiko Hrvaško o sodelovanju Republike Hrvaške pri delu Evropskega centra za spremljanje drog in zasvojenosti z drogami (v nadaljnjem besedilu: Sporazum) je bil dne 6. decembra 2010 podpisan v imenu Unije, s pridržkom njegove poznejše sklenitve.

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Hrvaško o sodelovanju Republike Hrvaške pri delu Evropskega centra za spremljanje drog in zasvojenosti z drogami (v nadaljnjem besedilu: Sporazum) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije pošlje diplomatsko noto iz člena 10 Sporazuma (2).
   Člen 3
   Ta sklep začne veljati na dan sprejetja.

      V Bruslju, 5. decembra 2011

            Za Svet

            Predsednik

         M. DOWGIELEWICZ

      (1)  UL L 376, 27.12.2006, str. 1.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               16.12.2011

               SL

               Uradni list Evropske unije

               L 334/6

         PREVOD
   SPORAZUM
   med Evropsko unijo in Republiko Hrvaško o sodelovanju Republike Hrvaške pri delu Evropskega centra za spremljanje drog in zasvojenosti z drogami
   EVROPSKA UNIJA (v nadaljnjem besedilu: Unija)
   na eni strani in
   REPUBLIKA HRVAŠKA
   na drugi strani
   STA SE –
   OB UPOŠTEVANJU, da je bil cilj Evropskega Sveta leta 2003 v Solunu nadaljnje utrjevanje odnosov med Evropsko unijo in Zahodnim Balkanom na podlagi izkušenj s širitvijo,
   OB UPOŠTEVANJU Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (prenovitev) (1) (v nadaljnjem besedilu: Uredba oziroma Center),
   OB UPOŠTEVANJU, da Uredba v členu 21 določa, da je Center odprt za sodelovanje s tretjimi državami, ki imajo podobne interese kot Unija in njene države članice v zvezi s cilji in delom Centra,
   OB UPOŠTEVANJU, da ima Republika Hrvaška podobne cilje in naloge, kot jih za Center določa Uredba, in ker je cilj Republike Hrvaške postati članica Evropske unije,
   OB UPOŠTEVANJU, da se Republika Hrvaška strinja z opisom nalog Centra in njegovim načinom dela ter prednostnimi področji, kot je opisano v Uredbi,
   OB UPOŠTEVANJU, da v Republiki Hrvaški obstaja ustanova, primerna za povezavo z Evropskim informacijskim omrežjem za droge in zasvojenost z drogami (REITOX) –
   DOGOVORILI O NASLEDNJEM:
   Člen 1
   Sodelovanje
   Republika Hrvaška v celoti sodeluje pri delu Centra pod pogoji, določenimi v tem sporazumu.
   Člen 2
   Evropsko informacijsko omrežje za droge in zasvojenost z drogami (Reitox)
   1.   Republika Hrvaška se poveže z Reitoxom.
   2.   Republika Hrvaška v 28 dneh po začetku veljavnosti tega sporazuma uradno obvesti Center o glavnih elementih svojega nacionalnega informacijskega omrežja, vključno s svojim nacionalnim nadzornim centrom, in imenuje druge specializirane centre, ki bi lahko koristno prispevali k delu Centra.
   Člen 3
   Upravni odbor
   Upravni odbor Centra povabi predstavnika Republike Hrvaške, da sodeluje pri njegovih sestankih. Predstavnik sodeluje v celoti, vendar brez glasovalne pravice. Upravni odbor lahko izjemoma skliče sestanek, omejen na predstavnike držav članic in Evropske komisije, o vprašanjih, ki zadevajo zgolj Unijo in njene države članice.
   Upravni odbor na sestanku s predstavniki Republike Hrvaške določi podrobno ureditev glede sodelovanja Republike Hrvaške pri delu Centra.
   Člen 4
   Proračun
   Republika Hrvaška plača finančni prispevek za dejavnosti Centra v skladu z določbami iz Priloge k temu sporazumu, ki je njegov sestavni del.
   Člen 5
   Varstvo in zaupnost podatkov
   1.   Če Center na podlagi tega sporazuma posreduje podatke hrvaškim organom v skladu z zakonodajama Unije in Republike Hrvaške, se ti podatki lahko uporabijo samo v navedeni namen in pod pogoji, ki jih predpiše organ, ki jih posreduje. Ti podatki ne smejo vsebovati osebnih podatkov.
   2.   Podatki o drogah in zasvojenosti z drogami, ki jih Center pošlje hrvaškim organom, se lahko objavijo v skladu s pravili Unije in Republike Hrvaške o razširjanju in zaupnosti podatkov. Osebni podatki ne smejo biti objavljeni ali dostopni javnosti.
   3.   Imenovani specializirani centri v Republiki Hrvaški niso zavezani, da posredujejo podatke, ki so v skladu s hrvaško zakonodajo razvrščeni kot zaupni.
   4.   Glede podatkov, ki jih hrvaški organi posredujejo Centru, bodo slednjega zavezovala pravila, določena v členu 6 Uredbe.
   Člen 6
   Pravni status
   Center ima v Republiki Hrvaški enako poslovno sposobnost, kot jo pravnim osebam priznava hrvaška zakonodaja.
   Člen 7
   Odgovornost
   Odgovornost Centra je urejena s pravili, določenimi v členu 19 Uredbe.
   Člen 8
   Privilegiji
   Da lahko Center in njegovo osebje opravljata svoje naloge, jima Republika Hrvaška podeli privilegije in imunitete, enakovredne tistim iz členov 1 do 4, členov 5 in 6, členov 10 do 13, členov 15, 17 ter 18 Protokola o privilegijih in imunitetah Evropske unije, ki je priložen k Pogodbi o Evropski uniji, Pogodbi o delovanju Evropske unije in Pogodbi o ustanovitvi evropske skupnosti za atomsko energijo.
   Člen 9
   Kadrovski predpisi
   Pod pogoji iz člena 12(2)(a) Pogojev o zaposlitvi drugih uslužbencev Evropskih skupnosti iz Uredbe (EGS, Euratom; ESPJ) št. 259/68 (2) lahko direktor Centra pogodbeno zaposli hrvaške državljane, ki uživajo vse državljanske pravice.
   Člen 10
   Začetek veljavnosti
   Ta sporazum začne veljati prvi dan drugega meseca po dnevu prejema zadnje diplomatske note, ki potrjuje, da so izpolnjene pravne zahteve zadevne pogodbenice za začetek veljavnosti Sporazuma.
   Člen 11
   Trajanje in prenehanje
   1.   Ta sporazum se sklene za nedoločen čas. Veljati preneha na dan vstopa Republike Hrvaške v Unijo.
   2.   Katera koli pogodbenica lahko odpove ta sporazum s pisnim uradnim obvestilom drugi pogodbenici. Sporazum preneha veljati šest mesecev po dnevu prejema takšnega uradnega obvestila.

      V Bruslju, dne 6. decembra 2010, v dveh izvirnikih v angleškem jeziku

            Za Evropsko unijo

            Za Republiko Hrvaško

      (1)  UL L 376, 27.12.2006, str. 1.

      (2)  UL L 56, 4.3.1968, str. 1.
   PRILOGA

      FINANČNI PRISPEVEK REPUBLIKE HRVAŠKE ZA EVROPSKI CENTER ZA SPREMLJANJE DROG IN ZASVOJENOSTI Z DROGAMI

               1.

               Finančni prispevek, ki ga mora Republika Hrvaška plačati v splošni proračun Evropske unije za sodelovanje v Centru, se bo v štiriletnem obdobju, v katerem bo Republika Hrvaška uvajala dejavnosti, postopoma zviševal. Potrebni finančni prispevki so:

                           —

                           v prvem letu sodelovanja

                           100 000 EUR

                           —

                           v drugem letu sodelovanja

                           150 000 EUR

                           —

                           v tretjem letu sodelovanja

                           210 000 EUR

                           —

                           v četrtem letu sodelovanja

                           271 000 EUR

                     Od petega leta sodelovanja znaša letni finančni prispevek, ki ga mora Republika Hrvaška plačati Centru, prispevek za četrto leto sodelovanja, indeksiran s stopnjo povečanja subvencije, ki jo Unija nameni Centru.
               Republika Hrvaška lahko za plačilo prispevka Centru deloma uporablja pomoč Unije, vendar lahko prispevek Unije znaša največ 75 % v prvem letu sodelovanja, 60 % v drugem letu sodelovanja, pozneje pa 50 %. Na podlagi posebnega postopka programiranja bodo zaprošena sredstva Unije na Republiko Hrvaško prenesena z ločenim finančnim memorandumom.
               Preostali del prispevka krije Republika Hrvaška.

               2.

               Prispevek Republike Hrvaške se bo vodil v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) in Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2). Potne stroške in stroške bivanja predstavnikov in strokovnjakov iz Republike Hrvaške, ki sodelujejo v dejavnostih ali na sestankih Centra v zvezi z izvajanjem delovnega programa Centra, povrne Center na enaki podlagi in v skladu s postopki, ki trenutno veljajo za države članice Unije.

               3.

               Za prvo koledarsko leto udeležbe plača Republika Hrvaška prispevek, izračunan po načelu sorazmernosti od datuma začetka udeležbe do konca leta. Njen prispevek za naslednja leta bo v skladu s tem sporazumom.

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.